SK Úradný vestník Európskej únie C 35/6

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

2011/C 35/04

Č. pomoci: XA 142/10

Členský štát: Francúzsko

Región: Departement Ain

Názov schémy štátnej pomoci alebo názov podniku prijímajúceho individuálnu štátnu pomoc: Aides en assistance technique pour limiter l’impact de l’agriculture sur l’environnement et prise en compte de l’agriculture en urbanisme (Ain)

Právny základ: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 115 000 EUR

Maximálna intenzita pomoci: 50 %

Dátum implementácie: Odo dňa uverejnenia evidenčného čísla žiadosti o výnimku na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Najneskôr do 31. decembra 2013

Účel pomoci: Na opatrenie sa vzťahuje článok 15 nariadenia (ES) č. 1857/2006 o pomoci poskytovanej na technickú pomoc v poľnohospodárskych podnikoch.

Týmto programom pomoci chce územnosprávne zastupiteľstvo (Conseil général) dosiahnuť, aby sa v poľnohospodárstve viac zohľadňovali environmentálne otázky, otázky spojené s energetikou a územným plánovaním.

Technická pomoc na zohľadnenie životného prostredia v poľnohospodárstve

Cieľom tohto opatrenia je financovať technické štúdie s environmentálnym zameraním v poľnohospodárskych podnikoch, ako aj odborné posudky poľnohospodárskych projektov na ochranu životného prostredia.

Bude sa to týkať najmä rozmetávania kalu z čističiek odpadových vôd, zlepšenia poľnohospodárskych postupov v oblasti hydrauliky, prepojenie poľnohospodárstva a povodia tokov.

Technická podpora pri využívaní obnoviteľných energií

Jej cieľom je podporiť činnosti na zvyšovanie povedomia a informovanosti určené poľnohospodárom.

Tieto činnosti budú zahŕňať najmä:

vypracúvanie prehľadov o obnoviteľných energiách,

kampane na zvyšovanie povedomia o zariadeniach v oblasti obnoviteľných energií pri poľnohospodárskych podujatiach, prehliadku zrealizovaných projektov, informačné dni venované obnoviteľným energiám,

vypracovanie diagnostiky stavu v poľnohospodárskom podniku.

Navrhovaná pomoc bude určená poľnohospodárskym podnikom, ktorých veľkosť nepresahuje veľkosť MSP v zmysle právnych predpisov Spoločenstva vymedzenú v prílohe I k nariadeniu Komisie (ES) č. 800/2008 zo 6. augusta 2008 a ktoré pôsobia v prvovýrobe poľnohospodárskych produktov.

Túto pomoc nemôže využívať žiadny poľnohospodársky podnik v ťažkostiach v zmysle usmernení Spoločenstva o štátnej pomoci na záchranu a reštrukturalizáciu firiem v ťažkostiach (Ú. v. EÚ C 244, 1.10.2004).

Príslušné odvetvia hospodárstva: Všetky poľnohospodárske podniky v departemente Ain (malé a stredné poľnohospodárske podniky).

Názov a adresa orgánu poskytujúceho pomoc:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Internetová stránka: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/j_ain_bue_environn.doc

Ďalšie informácie: —

Č. pomoci: XA 145/10

Členský štát: Francúzsko

Región: Departement Ain

Názov schémy štátnej pomoci alebo názov podniku prijímajúceho individuálnu štátnu pomoc: Aide à la promotion et la communication en agriculture (Ain)

Právny základ: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 140 000 EUR

Maximálna intenzita pomoci: 50 %

Dátum implementácie: Odo dňa uverejnenia evidenčného čísla žiadosti o výnimku na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Najneskôr do 31. decembra 2013

Účel pomoci: Na opatrenie sa vzťahuje článok 15 nariadenia (ES) č. 1857/2006 o „udelení technickej pomoci v poľnohospodárskom sektore“.

Cieľom programu pomoci je podporiť výrobu v poľnohospodárskych odvetviach v departemente Ain. Poľnohospodárstvo tohto departementu sa vyznačuje množstvom typických produktov s chráneným označením pôvodu (CHOP), medzi ktoré patrí hydina Volaille de Bresse, syr Comté, syr Bleu de Gex, vína Vins de Seyssel, vína Vins du Bugey a čoskoro maslo Beurre de Bresse a smotana Crème de Bresse.

Určitá produkcia sa okrem toho uskutočňuje pod obchodnými značkami, ktoré sa opierajú o špecifikácie, napríklad teľatá „le Bressou“, hovädzie „mont Br’Ain d’herbe“, jahňacie „le Gigotin“, produkty „Princes de la Dombes“.

Hlavné odvetvia tradičnej gastronómie sú spoločne združené pod značkou „Saveurs de l’Ain“. Táto značka je zastúpená na všetkých veľkých stretnutiach a podujatiach, pri príležitosti ktorých sa šíri povesť gastronomických výrobkov, a ktoré sa usporiadavajú v súčinnosti s departementálnymi subjektmi pôsobiacimi v oblasti turizmu (Salon de l’Agriculture v Paríži, Jarný veľtrh v Bresse, činnosti v spojitosti s Comité départemental du tourisme …).

Za týchto okolností pokladá územnosprávne zastupiteľstvo (Conseil général) za dôležité, aby mohlo podporiť propagačné a informačné činnosti zamerané na oboznámenie verejnosti s jednotlivými odvetviami poľnohospodárskej výroby tak, že uľahčí prípravu podujatí (stretnutia v rámci poľnohospodárskych spoločností chovateľov plemien na mäso), cesty chovateľov na miesta konania regionálnych a celoštátnych súťaží, činnosti zamerané na oboznámenie spotrebiteľov a odborníkov s produktmi poľnohospodárstva v Ain (dni otvorených dverí medzi farmami v rámci ekologického poľnohospodárstva …).

Príslušné odvetvia hospodárstva: Všetky poľnohospodárske odvetvia departementu (poľnohospodárske podniky – MSP).

Názov a adresa orgánu poskytujúceho pomoc:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Internetová stránka: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/a_ain_bue_promotion_b1.doc

Ďalšie informácie: —

Č. pomoci: XA 148/10

Členský štát: Francúzsko

Región: Departement Ain

Názov schémy štátnej pomoci alebo názov podniku prijímajúceho individuálnu štátnu pomoc: Aides en appui technique aux éleveurs (Ain)

Právny základ: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 363 000 EUR

Maximálna intenzita pomoci: Miera pomoci do maximálnej výšky 50 % pre poľnohospodárov na všeobecnú technickú pomoc, ale do maximálnej výšky 65 % v prípade pomoci určenej osobitne novým chovateľom.

Dátum implementácie: Odo dňa uverejnenia registračného čísla žiadosti o výnimku na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Najneskôr do 31. decembra 2013

Účel pomoci: Na opatrenie sa vzťahuje článok 15 nariadenia (ES) č. 1857/2006 o udelení technickej pomoci poľnohospodárskym podnikom.

Cieľom tohto programu pomoci je financovať opatrenia technickej pomoci poľnohospodárom na účel podpory lepšieho riadenia podnikov v departemente. Časť tohto nástroja je osobitne zameraná na podporu poľnohospodárov, ktorí sa venujú produkcii v náročných sektoroch.

Technická pomoc určená pre citlivé sektory

Kríza v sektore mlieka má destabilizačný vplyv na úvahy a rozhodnutia pre budúcnosť týkajúce sa chovateľov či už hovädzieho dobytka alebo kôz. Nové podmienky predpísaných cien, vzhľadom na fakt, že spochybňujú predchádzajúce situácie, nútia zaoberať sa otázkou výrobných podmienok. Cieľom departementálnej pomoci je podporiť vykonanie „auditu“ dobrovoľných chovov a to v ôsmych tematických okruhoch: krmivová sebestačnosť, hospodárnosť dávkovania krmiva, odhad produkcie v súlade s trhovými podmienkami, požiadavky na kvalitu mlieka, verejná politika zameraná na životné prostredie/hnojivá, krížové plnenie, požiadavky chárt a dobré životné podmienky zvierat. Výsledky a zistenia týchto auditov budú sprístupnené celému dotknutému sektoru.

Technická pomoc určená novým chovateľom

Vzhľadom na kontext je cieľom departementálnej podpory pre nových chovateľov uhradiť časť nákladov na technickú pomoc, ktorú poskytuje poľnohospodárom departementálny ústav pre chov s cieľom zabezpečiť monitorovanie v priebehu prvých troch rokov po zavedení prevádzky.

Táto pomoc sa poskytne:

poľnohospodárskym podnikom, ktorých veľkosť nepresahuje veľkosť MSP v zmysle právnych predpisov Spoločenstva, ktorá je vymedzená v prílohe I k nariadeniu Komisie (ES) č. 800/2008 zo 6. augusta 2008,

poľnohospodárskym podnikom, ktoré sú aktívne v prvovýrobe poľnohospodárskych produktov,

poľnohospodárskym podnikom, ktoré sa nenachádzajú v ťažkostiach v zmysle usmernení Spoločenstva o štátnej pomoci na záchranu a reštrukturalizáciu firiem v ťažkostiach (Ú. v. EÚ C 244, 1.10.2004).

Príslušné odvetvia hospodárstva: Všetky poľnohospodárske MSP departementu Ain.

Názov a adresa orgánu poskytujúceho pomoc:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Internetová stránka: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/g_ain_bue_appui_techn.doc

Ďalšie informácie: —

Č. pomoci: XA 149/10

Členský štát: Francúzsko

Región: Departement Ain

Názov schémy štátnej pomoci alebo názov podniku prijímajúceho individuálnu štátnu pomoc: Aides en faveur des investissements réalisés par les agriculteurs (Ain)

Právny základ: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 533 000 EUR

Maximálna intenzita pomoci: 50 %

Podiel pomoci bude predstavovať 40 % tak na malé výrobné zariadenia, ako aj na podnikové budovy. Táto základná percentuálna sadzba sa prípadne navýši o 10 % v prípade poľnohospodárskych podnikov v znevýhodnených oblastiach alebo v prípade mladých poľnohospodárov vyhovujúcich definícii Spoločenstva. Navýšenie sa nemôže sčítavať.

Maximálna výška pomoci je okrem toho obmedzená takto:

4 000 EUR v prípade malých zariadení,

400 000 EUR v prípade budov (alebo 500 000 EUR, ak sa poľnohospodársky podnik nachádza v znevýhodnenej oblasti).

Dátum implementácie: Odo dňa uverejnenia evidenčného čísla žiadosti o výnimku na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Najneskôr do 31. decembra 2013

Účel pomoci: Na opatrenie sa vzťahuje článok 4 nariadenia (ES) č. 1857/2006 o investíciách do poľnohospodárskych podnikov.

Poľnohospodárstvo v Ain je podobne ako samotné územie departementu veľmi rôznorodé. 65 % poľnohospodárskeho potenciálu sa sústreďuje do troch odborných odvetví, a to (v zostupnom poradí) obilniny, chov na produkciu mlieka, chov hovädzieho dobytka na mäso. Je preto dôležité, aby územnosprávne zastupiteľstvo (Conseil général) mohlo v danom rámci podporiť investície poľnohospodárov z odvetví existujúcich v departemente za podmienok, ktoré sú pre pokrok jednotlivých odvetví vhodné.

Oprávnené budú investície, ktoré sa zameriavajú na zníženie výrobných nákladov, zdokonalenie výroby, zvýšenie kvality, ochranu a zlepšenie okolitého prostredia alebo na zlepšenie hygienických podmienok a noriem v oblasti starostlivosti o zvieratá v súlade s bodom 3 článku 4 daného nariadenia. Pomoc sa využije na modernizáciu alebo rekonštrukciu poľnohospodárskych budov a na hmotné investície či investície do programového vybavenia, ktoré poľnohospodárske podniky potrebujú.

Malé zariadenia na sledovanie produkcie

Keďže opatrenia na zabezpečenie kvality, ako napríklad opatrenia podniknuté s cieľom dosiahnuť väčšiu výkonnosť a sledovateľnosť, si vyžadujú nákup programového vybavenia na správne, technické a hospodárske riadenie poľnohospodárskych podnikov, územnosprávne zastupiteľstvo (Conseil général) by chcelo podporiť takýto nákup (vo výške 40 % nákupnej ceny), aby poľnohospodárom uľahčilo prijatie uvedeného typu opatrení.

Modernizácia, renovácia alebo rekonštrukcia budov poľnohospodárskych podnikov

Pomoc na úrovni departementu sa bude napríklad v odvetví chovu oviec vzťahovať na modernizáciu poľnohospodárskych podnikov a vytvorenie ohrád.

Pomoc na úrovni departementu v odvetví chovu kôz bude na úrovni 30 % výdavkov so stropom 13 333 EUR a zameria sa na to, aby syrárne dosiahli súlad s príslušnými predpismi. Oprávnené budú len investície s cieľom zosúladenia buď s novými normami Spoločenstva s ohľadom na bod 2 článku 4 nariadenia o výnimkách v poľnohospodárstve (a na bod 10 článku 2), alebo s vnútroštátnymi normami, ktoré sú prísnejšie ako normy Spoločenstva.

V odvetví chovu hydiny sa bude pomoc na úrovni departementu vzťahovať na renováciu – modernizáciu budov v uvedenom odvetví. Oprávnené budú investície so sanitárnym zameraním (ochrana pred vtáctvom, betónové podlahy, spravovanie odpadových vôd, zariadenia na spracovanie vody …), investície na úsporu energie (kúrenie, izolácia …), investície prispievajúce k dobrým životným podmienkam zvierat (prostredie, zvlhčovanie vzduchu …) a k bezpečnosti (telefonické poplašné zariadenia, elektrické generátorové agregáty). Možná dotácia sa poskytne do výšky 40 % oprávnených výdavkov obmedzených na 15 000 EUR na budovu (t.j. pomoc so stropom 6 000 EUR na budovu).

V odvetví chovu králikov sa pomoc bude vzťahovať na zriadenie chovných klietok (dotácia bude do výšky 8,33 % výdavkov so stropom 30,5 EUR na chovnú klietku).

V odvetví ekologického poľnohospodárstva sa pomoc bude vzťahovať na nákup špeciálneho vybavenia pre ekologické poľnohospodárstvo a poskytne sa do výšky 20 % celkových výdavkov v rozpätí 1 500 až 5 000 EUR. Medzi oprávnené vybavenie budú patriť najmä reťazové brány, plečky, zariadenia na tepelné odstraňovanie buriny.

Navrhovaná pomoc je určená:

poľnohospodárskym podnikom, ktorých veľkosť nepresahuje veľkosť MSP v zmysle právnych predpisov Spoločenstva vymedzenú v prílohe I k nariadeniu Komisie (ES) č. 800/2008 zo 6. augusta 2008,

poľnohospodárskym podnikom, ktoré pôsobia v prvovýrobe poľnohospodárskych produktov;

poľnohospodárskym podnikom, ktoré nie sú podnikmi v ťažkostiach v zmysle usmernení Spoločenstva o štátnej pomoci na záchranu a reštrukturalizáciu firiem v ťažkostiach (Ú. v. EÚ C 244, 1.10.2004).

Pomoc nepresiahne strop stanovený v článku 4 bod 9 nariadenia (ES) č. 1857/2006, teda 400 000 EUR na tri finančné roky alebo 500 000 EUR, ak sa daný poľnohospodársky podnik nachádza v znevýhodnenej oblasti.

Príslušné odvetvia hospodárstva: Všetky poľnohospodárske odvetvia existujúce v tomto departemente (malé a stredné poľnohospodárske podniky).

Názov a adresa orgánu poskytujúceho pomoc:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Internetová stránka: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/c_ain_bue_invst.doc

Ďalšie informácie: —